ช่วยสรุปเรื่อง "ศาลเยาวชนและครอบครัว" ให้หน่อยค่ะ
ศาลเยาวชนและครอบครัว ศาลเยาวชนและครอบครัว มี ๓ ความหมาย คือ ศาลเยาวชนและครอบครัว กลาง ศาลเยาวชนและครอบครัวจังหวัด หรือ แผนกคดีเยาวชนและครอบครัวในศาลจังหวัด มีสถานะเป็นศาลชั้นต้น และเป็นศาลที่มีอำนาจพิจารณาพิพากษาหรือมีคำสั่งในคดีต่อไปนี้ (๑) คดีอาญาที่มีข้อหาว่าเด็กหรือเยาวชนกระทำความผิด (๒) คดีอาญาซึ่งจำเลยมีอายุยังไม่เกิน ๒๐ ปีกระทำผิดที่ศาลซึ่งมีอำนาจพิจารณาคดีธรรมดาได้โอนมา (๓) คดีครอบครัว (๔) คดีคุ้มครองสวัสดีภาพ (๕) คดีอื่นที่มีกฎหมายบัญญัติให้เป็นอำนาจหน้าที่ของศาลเยาวชนและครอบครัว ศาลนี้มีผู้พิพากษา ๒ ประเภท ได้แก่ ผู้พิพากษา และ ผู้พิพากษาสมทบ ในศาลเยาวชนและครอบครัวกลางมีผู้บริหาร คือ อธิบดี รองอธิบดี และเลขานุการ ส่วนในศาลเยาวชนและครอบครัวจังหวัด กับ แผนกคดีเยาวชนและครอบครัวในศาลจังหวัด ให้มีผู้พิพากษาหัวหน้าศาลศาลละ ๑ คน สำหรับองค์คณะผู้พิพากษาประกอบด้วย ผู้พิพากษาไม่น้อยกว่า ๒ คน และผู้พิพากษา สมทบอีก ๒ คน โดยอย่างน้อยคนหนึ่งต้องเป็นสตรี
ศาลเยาวชนและครอบครัว มีสถานะเป็นศาลชั้นต้นและเป็นศาลที่มีอำนาจพิจารณาพิพากษาในคดีต่อไปนี้
1. คดีอาญาที่มีข้อหาว่าเด็กหรือเยาวชนกระทำความผิด
2. คดีอาญาซึ่งจำเลยมีอายุยังไม่เกิน 20 ปีกระทำผิดที่ศาลซึ่งมีอำนาจพิจารณาคดีธรรมดาได้โอนมา
3. คดีครอบครัว
4. คดีคุ้มครองสวัสดิภาพ
5. คดีอื่นๆ ที่มีกฎหมายบัญญัติให้เป็นอำนาจหน้าที่ของศาลเยาวชนและครอบครัว
ศาลเยาวชนและครอบครัวมี 3 ความหมายคื ศาลเยาวชนและครอบครัวกลาง, ศาลเยาวชนและครอบครัวจังหวัด และแผนกคดีเยาวชนและครอบครัวในศาลจังหวัด
ศาลเยาวชนและครอบครัวมีผู้พิพากษา 2 ประเภท ได้แก่ ผู้พิพากษา และ ผู้พิพากษาสมทบ ศาลเยาวชนและครอบครัวกลางมีผู้บริหาร คือ อธิบดี รองอธิบดี และเลขานุการ ส่วนศาลเยาวชนและครอบครัวจังหวัดกับแผนกคดีเยาวชนและครอบครัวในศาลจังหวัด มีผู้พิพากษาหัวหน้าศาล 1 คน สำหรับองค์คณะผู้พิพากษาประกอบด้วย ผู้พิพากษาไม่น้อยกว่า 2 คน และผู้พิพากษาสมทบอีก 2 คน โดยต้องมีสตรีอย่างน้อยคนหนึ่ง
กฎหมายเยาวชนและครอบครัว,ประมวลกฎหมายวิธีพิจารณาความแพ่งฯ(วิแพ่ง),ประมวลกฎหมายวิธีพิจาณาความอาญา(วิอาญา),กฎหมายพระธรรมนูญศาลยุติธรรม